Heinz Valk

Heinz Valk (õieti Heinrich Valk; sündinud 7. märtsil 1936 Gattšinas) on eesti kunstnik ja poliitik.

Valk lõpetas 1954. aastal Tallinna 22. keskkooli ning õppis aastatel 1955–1961 ERKI-s (praegune Eesti Kunstiakadeemia), mille lõpetas metallikunsti erialal. 

Ta on illustreerinud raamatuid, näiteks Lennart Meri "Hõbevalge". Ta on tuntud ka karikaturistina. Temalt ilmusid mitmes ajalehe Sirp ja Vasar aastalõpunumbris humoorikate allkirjadega šaržid aasta jooksul tähelepanu äratanud kultuuritegelastest.

Poliitikuna
Heinz Valk on üks Rahvarinde asutajaliikmeid. 11. septembril 1988 toimunud üritusel "Eestimaa laul" ütles ta oma kõne lõpus lause "Ükskord me võidame niikuinii!". See kujunes populaarseks lööklauseks, mida korrati massiüritustel kogu taasiseseisvumise aja jooksul.

Aastail 1994–2009 kuulus Valk Keskerakonda.

Isiklikku
Heinz Valk on abielus Marika Valguga. Tema esimene abikaasa oli keraamik Mall Valk-Sooster.

Tunnustus
1979 – Eesti NSV teeneline kunstnik
1998 – Valgetähe IV klassi teenetemärk
1981 – Ajalehe Sirp ja Vasar karikatuuripreemia
1981 – preemia rahvusvaheliselt karikatuurinäituselt Lääne-Berliinis
2003 – Eesti Vabariigi presidendi rahvaluule kogumispreemia
2004 – Tallinna vapimärk
2006 – Riigivapi III klassi teenetemärk
2007 – vabariigi taastamise tänukivi
2009 – aasta isa

Raamatud
Heinz Valk. "Ciao, Karli! Чао, Карли! Karikatuure" (Eesti Raamat, 1967)
L. Larina. "Räägitakse, et ... Anekdoote ja nalju ning muud suurustest", karikatuurid Heinz Valk, tõlkija: Viktor Tomberg (Eesti Raamat, 1970)
Heinz Valk. "6 tilka enne sööki" (EKP Keskkomitee Kirjastus, 1971)
Heinz Valk. "Tallinna sepis", fotod B. Murd, (Eesti Raamat, 1971)
Peter Bichsel. "Ameerikat ei ole olemas. Humoristlikke lugusid", illustraator: Heinz Valk, tõlkija: Peeter Tulviste, (Eesti Raamat, 1976)
Heinz Valk. "Gbzöh! Nalja- ja pilkepilte aastaist 1968-1974", (Pikker, 1976)
Toomas Kall. karikatuurikogumik "Kuueteistkümnemäng", karikatuurid joonistanud: Hugo Hiibus, Edgar Valter, Olimar Kallas, Elle Tikerpäe, Heinrich Valk, Kurti Vool, Jüri Kerem, Kaja Põder, Rein Lauks, Priit Pärn, Mati Kütt, Toomas Kall, Ülo Emmus, Ilja Popovitš, Hillar Mets, Andrus Peegel, (Kunst, 1982)
Edgar Spriit. karikatuurikogumikus "Homo Novus", kujundaja Rein Lauks, (Perioodika, 1988), ISBN 5797901358
Priit Aimla, Heinz Valk. "Imelised aastad. 30 kuud 1987-1990", (Olion, 1991), ISBN 5460000556
Heinz Valk. "Marist Peetrini", (Kunst, 1993), ISBN 5899200561
Martti Soosaar. "200 nägu" (Eesti Entsüklopeediakirjastus, 2005), Heinz Valgu šaržid
Heinz Valk. "Pääsemine helgest tulevikust", (Kunst, 2010), ISBN 9789949437771
Madis Jürgen ja Heinz Valk. "Lugu poisist, keda kallistas ilus pastoriproua", kujundaja: Einike Soosaar, (Menu, 2011), ISBN 9789949470563
Heinz Valk. "Kuku klubi kuldsed aastad", kujundaja: Andres Tali, (Tänapäev, 2014), ISBN 9789949275427

Vaata ka
"Heinz Valk". (2014. aasta portreefilm, režissöör Kristjan Svirgsden)

Viited

Välislingid

Pekka Erelt. Heinz Valk: Aitab!. Eesti Ekspress, 17. mai 2007
Mälestused öölaulupeost: Heinz Valk. Postimees, 2. august 2008
Heinz Valk: Roosilist tulevikku pole oodata. Delfi, 19. august 2008
"ENSV teeneline rahvavaenlane". Postimees, 22. august 2010
Erik Rand. Heinz Valk: immigrandist saaks kasvatada Eesti kultuuri hoidja. EPL Online, 7. veebruar 2011

Eesti karikaturistid
Eesti kunstnikud
Eesti Keskerakonna poliitikud
Eesti Vabariigi Ülemnõukogu liikmed
Jakob Westholmi Gümnaasiumi vilistlased
Eesti Kunstiakadeemia vilistlased
Riigivapi III klassi teenetemärgi kavalerid
Valgetähe IV klassi teenetemärgi kavalerid
Eesti NSV teenelised kunstnikud
Rahvaluule kogumispreemia laureaadid
Eestlased Venemaal
Sündinud 1936